b'\n_START_ARTICLE_\nInterventionismi\n_START_PARAGRAPH_\nInterventionismi on poliittinen ei-puolustuksellinen joidenkin kansakuntien tai muiden geopoliittisten toimivaltuuksien harjoittama talousmalli joka manipuloi taloutta tai yhteiskuntaa. K\xc3\xa4sitteen yleisimpi\xc3\xa4 sovelluksia ovat taloudellinen interventionismi (valtion puuttuminen omaan talouteen) ja ulkomaille t\xc3\xa4ht\xc3\xa4\xc3\xa4v\xc3\xa4 interventionismi (valtion puuttuminen toisen kansakunnan taloudellisiin asioihin osana ulkopolitiikkaansa). Interventionistit haluavat taltuttaa yksityisomaisuuden ja markkinatalouden instituutioita yhteiskunnan edunajajaksi.  Ludwig von Mises m\xc3\xa4\xc3\xa4ritteli teoksessaan Interventionismin kritiikki  interventionismin k\xc3\xa4sitt\xc3\xa4m\xc3\xa4\xc3\xa4n sellaiset valtiolliset toimet, joilla rajoitetaan tuotantov\xc3\xa4lineiden yksityisten omistajien ja entrepreurien mahdollisuutta k\xc3\xa4ytt\xc3\xa4\xc3\xa4 hallussaan olevia taloudellisia keinoja haluamallaan tavoin._NEWLINE_Interventionismi pyrkii olemaan poliittinen keskitie tai kolmas tie sosialismin ja kapitalismin v\xc3\xa4lill\xc3\xa4._NEWLINE_Jyrki Katainen kuvasi interventionistista ajatusmallia kertoessaan kuinka "markkinavoimista on nyt otettu niskalenkki" viimeisimm\xc3\xa4n finanssikriisin j\xc3\xa4lkimainingeissa.\n_START_SECTION_\nIdeologia\n_START_PARAGRAPH_\nInterventionistisessa politiikassa annetaan yksityisen sektorin pysy\xc3\xa4 tuotannontekij\xc3\xb6iden p\xc3\xa4\xc3\xa4asiallinen omistajana ja s\xc3\xa4ilytet\xc3\xa4\xc3\xa4n muut vapaiden markkinoiden ominaisuudet kuten yritt\xc3\xa4minen, mutta estet\xc3\xa4\xc3\xa4n kapitalismiin kuuluvia instituutioita aiheuttamasta taloudellista sekaannusta ja ep\xc3\xa4reilusti k\xc3\xa4ytt\xc3\xa4m\xc3\xa4st\xc3\xa4 hyv\xc3\xa4kseen enemmist\xc3\xb6\xc3\xa4 ihmisist\xc3\xa4. Valtion tulee rajoittaa verotuksella ja laeilla paljon p\xc3\xa4\xc3\xa4omaa omistavien luokkien rikastumismahdollisuuksia, jotteiv\xc3\xa4t heid\xc3\xa4n p\xc3\xa4\xc3\xa4m\xc3\xa4\xc3\xa4r\xc3\xa4ns\xc3\xa4 vahingoita v\xc3\xa4h\xc3\xa4osaisempien ihmisten el\xc3\xa4m\xc3\xa4ntilannetta. Esteet\xc3\xb6n markkinatalous eli laissez-faire-ratkaisu on ep\xc3\xa4oikeudenmukainen. Mutta sen huonojen puolten v\xc3\xa4hent\xc3\xa4miseksi ei tarvitse poistaa kapitalismia kokonaan. Kapitalistista j\xc3\xa4rjestelm\xc3\xa4\xc3\xa4 voidaan parantaa valtion interventiopolitiikalla yritt\xc3\xa4jien ja kapitalistien toimien kanssa. T\xc3\xa4llaisella valtiollisella talouteen puuttumisella v\xc3\xa4ltet\xc3\xa4\xc3\xa4n totalitaarinen sosialismi samalla kun s\xc3\xa4ilytet\xc3\xa4\xc3\xa4n kapitalismista ne ominaisuudet, jotka ovat s\xc3\xa4ilytt\xc3\xa4misen arvoisia.\n_START_SECTION_\nInterventionismi k\xc3\xa4yt\xc3\xa4nn\xc3\xb6n politiikassa\n_START_PARAGRAPH_\nKeskuspankkitoiminta, pankkien talletussuojat, sek\xc3\xa4 v\xc3\xa4himm\xc3\xa4isvarantoj\xc3\xa4rjestelm\xc3\xa4 ovat interventionistisia toimia. Ne luovat institutionaalisia sek\xc3\xa4 velkavipuk\xc3\xa4yt\xc3\xa4nt\xc3\xb6ihin perustuvia muutoksia rahoitusmarkkinoille, samalla mahdollistaen hyvin suurten voittojen saavuttamisen pankki- ja finanssisektorilla._NEWLINE_Intervetionismissa markkinatalouden keskeinen j\xc3\xa4rjestelm\xc3\xa4tekij\xc3\xa4 - liiketaloudelliset voitot ja tappiot - tuhoutuu tappioiden muuttuessa julkisiksi. Sijoittajat ja p\xc3\xa4\xc3\xa4oman suuromistajien luokka menett\xc3\xa4\xc3\xa4 taloudellista ylivaltaansa.'